(ภาพยนตร์สารคดีชุดของ Netflix)
ซาบซึ้งในบ้านสวยนี้ที่เรามี
เรามาดูแลและทะนุบำรุงมันต่อไปกัน
เพื่อให้บ้านเราสวยมากขึ้นไปอีกเพื่อพระองค์ท่าน
ไม่ค่ะ เราจะไม่เป็นเหยื่อ
คุณเอาปืนใหญ่มาโจมตีเราใช่ไหม
("ซันนี" สื่อมวลชนสัมพันธ์)
งั้นเราเล่นเกมคุณก็ได้
และนั่นทำให้เราหลายคนไม่สบายใจแต่ก็
นำความรู้สึกมั่นคงแบบแปลกๆ มาให้เราด้วย
ฉันไม่เคยมีปืน จนกระทั่งพวกเขาระเบิด โรงแรมเรา
ฉันไม่มีอาวุธแม้แต่ชิ้นเดียวด้วยซ้ำ
แต่ฉันไม่เชื่อในการหันแก้มอีกข้างให้
เราหัดใช้ปืนสมิทแอนด์เวสสัน
และฉันตระหนักว่าถ้าฉันจิตแน่วแน่
ฉันจะยิงโดนเป้า
และฉันต้องควบคุมการหายใจและรู้ตัว
ฉันมีประสบการณ์ยิงปืนอยู่แล้วเพราะพ่อฉันมีปืน
เราเคยไปยิงกระต่ายและชีลาชอบมาก
เธอเคยบอกคนอื่น "ชานติ บียิงแม่นจริงๆ"
และเมื่อเราแสดงให้พวกเขาดูว่า เรามีการฝึกฝนดีแค่ไหน
พวกเขาถึงกับช็อกไปเลย
จากนั้นคนออริกอนก็รู้ว่าเรามีอาวุธ
และเราใช้อาวุธเราได้เป็นอย่างดี
และเราพร้อมใช้อาวุธเหล่านั้น ถ้าสถานการณ์บังคับ
(ตอนที่สาม)
ทางตอนเหนือของออริกอน เคยมีเมืองเล็กชื่อแอนเทอโลป
เมื่อวานผู้ลงคะแนนเสียงในแอนเทอโลป ตัดสินใจเปลี่ยนชื่อเมืองเป็น "ราจนีช"
นี่เป็นชัยชนะทางการเมืองของสาวก พระอาจารย์ชาวอินเดีย ภควัน ศรี ราจนีช
มีการเปลี่ยนแปลงมาตลอด และวันนี้ เมืองแอนเทอโลปตื่นมาพบรุ่งอรุณสีแดง
พวกเขาเปลี่ยนชื่อเมืองเป็นเมืองราจนีช
(เมนสตรีต)
พวกเขาตั้งชื่อทุกอย่างใหม่หมด เพราะต้องแสดงความเป็นเจ้าของ
(คาบีร์)
พวกเขาเป็นผู้อาศัยส่วนใหญ่ของเมือง
จัดการเลือกตั้งและเข้าครองสภาเมือง
ชายคนที่เป็นสมาชิกสภา และต่อสู้พวกราจนีช ชื่อดอน สมิท
มาพูดกับผมว่า "เราขอให้ใคร ลงสมัครเป็นสมาชิกสภาไม่ได้เลย
(ดอน สมิท ผู้อาศัยในแอนเทอโลป)
เรารู้ว่าพวกเขาจะชนะการเลือกตั้ง
แต่เราไม่อยากให้พวกเขาชนะไปง่ายๆ
ขอใส่ชื่อคุณบนบัตรลงคะแนนได้ไหม
คุณจะยอมให้พวกเขาชนะคุณไหม"
และผมบอก "ได้ เชิญเลย"
ผมไม่สน
พวกราจนีชไม่อยากดูเหมือนครอบครองทุกอย่าง
พวกเขาเลยเลือกพวกเขาสามคน และพวกเราสองคน
พวกเขาเลือกผมและชายอีกคน
ทันทีที่ชายคนนี้รู้ เขาก็ย้ายออกจากเมืองไปภายในสองวัน
เขาเผ่นแนบเลย
ตอนนี้มีคนที่ไม่ใช่ราจนีชคนเดียว ในสภาเมืองแอนเทอโลป
ผมไม่กลัวพวกเขา
บางครั้งเราต้องเก็บศัตรูไว้ใกล้ตัว
เข้าใจที่ผมพูดไหมครับ
เราจะได้เปรียบถ้าเราทำดีกับศัตรู
เราจะได้เปรียบถ้าทำดีด้วย
พวกราจนีชทำทุกอย่าง เพื่อครอบครองเมืองเล็กนี้อย่างถูกกฎหมาย
คำถามคือมันถูกต้องไหม
(กำลังเข้าเมืองราจนีช ประชากร 95 คน)
สภาเมืองใหม่ที่ราจนีชควบคุมผ่านเทศบัญญัติ
อนุรักษ์สวนของเมืองที่วัชพืชปกคลุมไว้ เพื่อเปลือยกายอาบแดด
มีเรื่องแปลกเกิดขึ้นมากมาย
ตอนกลางคืนที่นี่ เราได้ยินทุกอย่างที่เกิดขึ้น
เพราะที่นี่เงียบสงบไม่เหมือนเมืองใหญ่
และเราได้ยินเสียงพวกเขาทั้งคืน
เหมือนอยู่ห้องเดียวกับพวกเขาเลย
และป้าผมไม่พอใจที่จะต้อง
ร่วมห้องกับคนเหล่านี้
ฟังเสียงพวกเขา
ซึ่งพวกเขาส่งเสียงจริงๆ
และ
ฉันไม่เห็นพวกเขาแต่ฉันได้ยิน
มีเสียงและสิ่งต่างๆ
ฟังดูเหมือนสัตว์
เหมือนมีคนตัณหาจัดและหมกมุ่นทางเพศที่นั่น
ที่ฉันไม่เคยเห็นที่ไหนมาก่อน
เราได้ยินคนสำเร็จความใคร่ทั้งวันทั้งคืน
พวกเขาไม่ใช่คนที่เราอยากได้เป็นเพื่อนบ้าน
ผมไปช่วยญาติผมต้อนสัตว์ไปทุ่งเลี้ยงสัตว์ฤดูร้อน
พอกลับบ้านมา ภรรยาผมบอก "พวกเขามีปืนที่นั่น"
ผมบอก "ไม่มีทาง พวกเขาบอกว่า พวกเขาไม่ใช้ความรุนแรง"
พวกเขานั่งตรงนั้นเหนือที่ดินของผมเล็กน้อย ตลอดช่วงฤดูร้อน
มีอาวุธเป็นอะไรที่ดูเหมือนปืนยาวกึ่งอัตโนมัติ
และเราครึ่งหนึ่งรู้สึกว่าก่อนเรื่องนี้จบลง
เราคนใดคนหนึ่งจะถูกฆ่า
พวกเขาดูบ้านเราจากแม่น้ำอีกฝั่ง
โดยมีอาวุธโจมตีอัตโนมัติอะไรบางอย่าง
ไม่ใช่ปืนบีบีกันแน่
พวกเขามีกำลังตำรวจในแอนเทอโลป
ที่คอยลาดตระเวนบนถนนทั้งคืน
รถที่มีแสงไฟส่องที่กะพริบไปทั่วเมือง
ในขณะที่คนพยายามหลับนอน
พวกเขาเรียกว่ากองกำลังเพื่อสันติ
แต่มันไม่ใช่กองกำลังเพื่อสันติ
มันเป็นกองกำลังการรุกราน
(โรงเรียนตำรวจออริกอน ชั้นเรียนพื้นฐาน 111)
พวกเขามีคุณสมบัติเป็นตำรวจตามกฎหมาย และพวกเขาก็ได้เป็น
(ราจนีชฝึกอบรมที่โรงเรียนตำรวจออริกอน)
พวกเขาถือปืนเฝ้าตอนคนจะเข้าออกเมือง
กองกำลังครอบครองเพิ่งมาถึง
เมื่อเราคุยกับผู้อาศัยที่ไม่ใช่ราจนีชที่เหลือ
เขาขับรถตามเราและตามติดการเคลื่อนไหว
โดยใช้รถตำรวจราจนีชทั้งที่มีป้ายและไม่มีป้าย
ผู้อาศัยในพื้นที่มานาน หงุดหงิดกับสิ่งที่เกิดขึ้นในเมืองเขา
และเริ่มถือป้ายประท้วงซ้ำๆ
จิมเป็นคนเลือดร้อน
(ตายดีกว่าเป็นพวกชุดแดง)
และเขาทำป้ายไปเดินถือไปมา
หน้าอาคารของพวกราจนีชในเมือง
และเวลาประมาณ 21:00 น. คืนนั้น พวกเขามาจับเขาไป
ตำรวจราจนีชจับเขาข้อหา "เป็นอันตราย"
และนำไปขังคุกวาสโคเคาน์ตี
พวกเขาต้องใส่กุญแจมือเขาข้างหน้า เพราะเขาเอามือไพล่หลังไม่ได้
กระดูกเขาเสื่อม
การทำเช่นนี้เปลี่ยนผมไปเลย
เรารู้ว่า ณ ตอนนั้นแอนเทอโลปจบแล้ว
มันก็แค่การราดน้ำมันใส่กองไฟ
ยอดขายปืนในเมืองใกล้เคียงเพิ่มขึ้นอย่างมาก
คนโทรมาถามราคาปืนและว่าเรามีอะไรบ้าง
เพื่อป้องกันตัวเองมากกว่าเพื่อล่าสัตว์
คนแก่มากมายโทรเข้ามา กังวลและกลัว
ชีลายึดแอนเทอโลป
- เป็นตัวประกัน เขาว่า - ตัวประกัน
หัวหน้าองครักษ์ของภควันบอกว่า ราจนีชจะไปจากแอนเทอโลป
ถ้ารัฐยอมให้เปลี่ยนการจัดโซน ที่อนุญาตให้พวกราจนีช
ก่อตั้งเมืองบนฟาร์มปศุสัตว์ของพวกเขา
เราไม่เคยสนใจแอนเทอโลปทั้งเมื่อก่อนและ ตอนนี้ ยกเว้นเพื่อการอยู่รอดของเรา
เราต้องการพัฒนาเมืองของเรา
และถ้าเมืองนี้หายไป
แน่นอนเราจะมีราจนีชปุราม
ไม่ว่ายังไงเราก็ชนะ
มีหลายคนที่อยากยิงชีลา
ผมอยากบีบคอเธอตายอยู่หลายครั้งเหมือนกัน
ผู้หญิงคนนั้นเหมือนฮิตเลอร์ที่สุดเท่าที่ผมเคยเจอ
และผมเคยเห็นคนจากค่ายกักกันบูเคนวัลด์ และค่ายกักกันดาเคามาแล้ว
สิ่งเดียวที่เธอยังไม่มีคือเตาเผา
อย่างที่คุณเห็น ความสัมพันธ์ระหว่าง พวกราจนีชและคนในเมือง
เลวร้ายลงอย่างรวดเร็วและเป็นไปได้
ที่สถานการณ์จะรุนแรงมากเร็วๆ นี้
(เดอะเมิร์ฟโชว์)
เดือนกรกฎาคมที่แล้ว ผู้อาศัยในแอนเทอโลป 40 คน
ได้ทราบว่าพวกเขาจะมีเพื่อนบ้านใหม่
เป็นสาวกของผู้นำทางจิตวิญญาณ ภควัน ศรี ราจนีช หลายร้อยคน
ก่อนอื่น เราจะรับฟังจากมูลนิธิราจนีช
นี่เป็นเรื่องน่าสนใจมาก โปรดต้อนรับ ประธานมูลนิธิ มา อนันดา ชีลา
(มา อนันดา ชีลา มูลนิธิราจนีช)
สื่อแพง และเราไม่ควรพลาด
โอกาสโปรโมตตัวเอง
เมื่อเรากลับมา เราจะคุยกับโฆษก
ของลัทธิราจนีช มา อนันดา ชีลา
- มา อนันดา ชีลา - มา อนันดา ชีลา
จากวอชิงตันครอสไฟร์
เธอเป็นเลขาส่วนตัวของภควัน ศรี ราจนีช
ที่เป็นหัวหน้าของ...
- ศาสนานี้ - ศาสนานี้ ขอบคุณครับ
ภควันบอกฉันว่าให้พูดแรงมากต่อหน้าสื่อ
ฉันต้องยั่วยุอารมณ์
ฉันต้องปลุกปั่น
หัวหน้าคุณคือพระอาจารย์ฟรีเซ็กซ์ใช่ไหม
ฟรีเซ็กซ์เหรอคะ เราไม่เก็บเงินค่ะ
ครับ
เราเป็นชุมชนเดียวที่ไม่มีใครเป็นกามโรค
ไม่มีอาชญากรรม ไม่มียาเสพติด ไม่มีคนติดยา
และอีกอย่าง
เราเป็นกลุ่มคนเดียวที่สุขกับการมีเซ็กซ์แบบสุดๆ
"เธอทำอย่างนั้นได้อย่างไร คุณทำไปได้ไง" ฉันบอก "อย่าพูดกับฉัน ฉันแค่ทำตามหน้าที่"
แค่นั้น
ชีลา ไม่ว่าแผนของคุณคืออะไร เราไม่ต้องการ พวกราจนีช
เราไม่ต้องการพวกคนชุดส้มในเมืองเรา
จะว่าไงดี คุณซวยเอง
การไม่กลัวอะไร
เป็นคุณสมบัติพิเศษมาก
ไม่ค่ะ ฉันจะไม่วิ่งหาที่หลบซ่อนค่ะ ฉันไม่หลบภัย
และคนอย่างคุณจะทำให้ฉันวิ่งหนีเหรอ
- ตลกสิ้นดี - คือ...
เธอเรียนรู้ที่จะเป็นคนหนังหนา
แต่ตัวเธอเองเป็นแบบนั้นอยู่แล้ว เธอจึงไม่ต้องพยายามอะไรมากมาย
ดูเหมือนคุณชอบนะ เกือบจะชูนิ้วกลางให้ พวกเขาแล้ว
เมิร์ฟ กริฟฟินโทรมาเชิญฉันไปออกรายการ
(โรสแมรี แม็กเกรียร์ "เฟรนด์สออฟออริกอน")
ฉันบอก "ชีลาได้ปรากฏตัวในสื่อมากกว่าที่ควร"
และเธอจองหองและหลุดโลกจริงๆ ขอบอก
ภควันมีโรลส์รอยซ์ 4-13 คัน
- ขออนุญาตแก้ไขตัวเลข โรลส์รอยซ์ 17 คันค่ะ - สิบเจ็ดคัน เยี่ยมไปเลย
ภายในพริบตา เราจะมีโรลส์รอยซ์ 20 คัน
ทุกคนสงสัยว่าชายคนนี้คือใครและเธอคือใคร
- นั่นเรื่องหนึ่ง แต่ผม... - คุณตอแหล
คุณไม่รู้อะไรเลย...
ถ้าพูดแบบนี้ ผมขอปิดไมค์ของคุณเดี๋ยวนี้ ขอบคุณที่มาร่วมรายการครับ
ดี ชีลา คุณปากดีเหมือนเดิม
คนเหล่านี้บิดเบือนกฎหมาย และคดโกงเพื่อประโยชน์ตัวเอง
- ถึงถูกกฎหมายก็ไม่ได้แปลว่าถูกต้อง - โห ไปตายซะ
เอ้า ชีลา คุณพูดคำหยาบไปแล้วหนึ่งคำ
คุณมีโควตาแค่นี้ต่อครั้ง
แน่นอน ยิ่งเราได้ออกข่าวมากเท่าใด เราก็ขายหนังสือทั่วโลกได้มากขึ้นเท่านั้น
ฉะนั้น ผู้ฝักใฝ่ทั่วโลก
จะไม่ใช่แค่สนใจเรื่องทางโลก
แต่อยากรู้ว่าราจนีชคือใคร
คำสอนของภควันกระจายไปทั่ว
ภควันมอบหมายให้สาวกที่จงรักภักดีที่สุด
เดินทางไปทั่วโลก เพื่อก่อตั้งอุทยานธรรมพุทธในยุโรป
นั่นหมายถึงการก่อตั้งศูนย์ราจนีช จากโคเปนเฮเกนไปอิตาลี
และจากอังกฤษไปเบอร์ลินตะวันตก
มีชุมชนของภควันเกือบทุกที่ในโลก
เรามีชุมชนในอินเดีย
ออสเตรเลียมีชุมชนจำนวนหนึ่ง
ในอิตาลี เรามีหลายชุมชน
ในเยอรมนี
อัมสเตอร์ดัม
สวิตเซอร์แลนด์ โปรตุเกสมีหนึ่งชุมชน
และทุกชุมชนเลี้ยงดูตัวเองด้วยกิจกรรมต่างๆ
เช่นบริษัทก่อสร้าง
บิสโทร ดิสโก้
ยอดเป็นทางการของสันยาสีที่ทำงานอยู่ คือประมาณ 30,000 คน
ถ้ารวมสาวกของภควันที่ไม่ใช่สันยาสี
ก็ประมาณ 500,000 คน
และเราไม่กลัวที่จะแสดงวิสัยทัศน์ของเขา
ในโลกทางกายภาพ
ชุมชนใหม่ตอนนี้กระจายไปทั่วโลก เป็นชุมชนระดับโลก
มีสันยาสีหลายพันคน
และในยุโรป ผู้เชื่อในลัทธินี้ ทำงานตลอดทั้งปีเพื่อให้ได้ไปออริกอน
ในเดือน ก.ค.เพื่อร่วมเทศกาลประจำปี
ด้วยเงินนี้ เราทุกคนสามารถ ไปราจนีชปุรามเพื่อเฉลิมฉลอง
ไปเทศกาล ไปเจอภควัน
นี่เป็นเทศกาลยิ่งใหญ่สุดของปี
(เทศกาลโลกปี 1983 ราจนีชปุราม รัฐออริกอน)
เทศกาลโลกเป็นเวลาสนุกสนานอย่างมาก
สำหรับสันยาสีทุกคน
เป็นงานสำคัญ ผู้คนทำเครื่องหมายวันนี้บนปฏิทิน และเก็บเงินเพื่อมางานนี้
รถบัสขับไปมา
เต็มไปด้วยสันยาสีจากทั่วโลก
การเคลื่อนไหวราจนีชเติบโตขึ้นไหมในญี่ปุ่น
แน่นอนค่ะ
หลายคนเริ่มเป็นสันยาสีในโตเกียว
เพียงสามปี เทศกาลนี้กลายเป็น งานท่องเที่ยวฤดูร้อนที่ใหญ่สุดในออริกอน
แต่สำหรับคนส่วนใหญ่เหล่านี้ นี่เป็นการตรวจสอบสภาพจิตใจ
- อะไรนำคุณมาที่นี่ - การผจญภัย ความรัก
ผมอยากเต้น ผมอยากฉลอง ผมอยากร้องเพลง
หัวใจผมอยากร้องเพลง
ไม่ว่าจะหันไปทางไหน คนก็เฉลิมฉลอง
เรามีเต็นท์เบียร์ กาสิโนสำหรับเล่นพนัน และเรามีดิสโก้
และเรามีอาหาร คนซื้อของกัน
เทศกาลโลกทำเงินได้เยอะ
มีกิจกรรมมากมาย
ราจนีชเป็นนายทุนอย่างเปิดเผย
ร้านค้าชุมชนเสนอวิธีหลากหลาย ในการเห็นแสงสว่าง
ถ้าพูดในแง่วัตถุ หรือล้อมรอบจิตตัวเองด้วย เรื่องจิตวิญญาณเล็กน้อย
ใช่ ราจนีชดูเหมือนมีหน้าอยู่บนทุกอย่าง
และพวกราจนีชกำลังสร้างรายได้มหาศาล
มูลนิธิราจนีชนานาชาติ 19 ล้าน
บริษัทลงทุนราจนีช 31 ล้าน
และท้ายสุด ทรัพย์สินชุมชน 15 ล้าน
ยอดเงินที่เข้ามาช่วงเทศกาลเหล่านั้น ทำให้เราอยู่ได้
และเติบโตจริงๆ
แต่ทั้งหมดนี้ไม่ใช่เรื่องขำขัน ในเมืองแอนเทอโลปเล็กๆ
ในเมืองแอนเทอโลป พวกเขาไม่ได้ฉลองกันช่วงสุดสัปดาห์นี้
ไม่มีพาเหรดที่นี่ ไม่มีปิกนิกในเมือง
มีแค่ความโกรธเคืองที่แสดงออกทางวาจา
เรามีค่ายกักกันที่นั่น
นี่ไม่ใช่เมืองเล็กเงียบสำหรับคนเกษียณอีกต่อไป
บรรยากาศมืดและชื้นก่อนงานฉลองระดับโลก ครั้งแรกของพวกราจนีช
คุณไม่ได้ขอให้อากาศเป็นแบบนี้ในเทศกาลนี้ ใช่ไหมครับ
ผมภาวนาอยู่แล้ว
ผมคิดว่าทุกคนในเมืองก็ภาวนาเช่นกัน หวังว่าฝนจะตก
การที่พวกเขาดีใจแสดงว่าพวกเขาอิจฉา
- คุณคิดอย่างนั้น - แน่นอน
ดูสิ ฟาร์มปศุสัตว์ไหน ประสบความสำเร็จเท่าชุมชนนี้กัน
พวกเขาอิจฉา
ผมจะพูดอีกอย่างและสำหรับคนที่
(กฤษณะ ดีวา นายกเทศมนตรีเมืองราจนีชปุราม)
อยากทำลายเมืองนี้เพราะพวกเขาอิจฉา ไร้การศึกษา
และโง่เขลา ไปตายซะเถอะ
สำหรับฉัน พลังงานทั้งหมดเหมือนงานเลี้ยง
งานเลี้ยงสำหรับตา งานเลี้ยงสำหรับหู
งานเลี้ยงสำหรับรอยยิ้ม
มันเป็นงานเลี้ยงแห่งสีสัน
มีคนรักภควัน 15,000 คน
พวกเขาหลายคนจะเห็นภควันครั้งแรกในชีวิต
ภควันใส่เสื้อผ้าและเครื่องประดับสวยงาม
ปรากฏตัวเหมือนราชา
เขาจะสร้างพลัง
"เถอะน่า เอาอีก มีแค่นี้เหรอ"
และเขาทำให้คน 10,000 คนคลั่งจริงๆ
เขาเป็นร็อกสตาร์
และฉันคิด "อยากร็อกแอนด์โรลเหรอ"
เพราะเขาเต้นแบบนี้ ฉันเลย "ได้"
ฉันเลยเต้นต่อหน้าเขาและฉันเต้นกลับไป
ฝูงชนบ้าคลั่งสุดๆ
ฉันยังเห็นว่าเขาเป็นผู้ชาย เขาเป็นมนุษย์ และเขาอยากเล่น
เขาอยากเล่นกับฉัน
นั่นเป็นช่วงเวลาที่ดีที่สุดของฉัน
มีอะไรพิเศษเกี่ยวกับภควันจริงๆ และยากที่จะพูดออกมา
เราดีใจที่เขามาอยู่กับเราที่นี่จริงๆ
ทุกครั้งที่ฉันเห็นเขา ฉันต้องร้องไห้
เรื่องนี้ทำให้ฉันตื้นตันค่ะ
ค่ะ ฉันรักเขา
มีดอกไม้ไฟและพาเหรดในตัวเรา
เป็นประสบการณ์สุดยอดมาก
คุณไม่มีทางเข้าใจ
มันจะไม่เกิดขึ้นอีก
ผมจะพูดถึงเรื่องหนึ่งที่ผมไม่ควรเล่าให้ใครฟัง
ผมไม่เคยพูดให้ใครฟังมาก่อน
พวกเขาไม่รู้ว่าผมแอบดูพวกเขา
ที่นี่เคยมีกองขยะเล็กๆ
ผมเอาขยะไปทิ้งวันหนึ่ง
และผมเห็นขยะที่พวกเขาทิ้ง
โปสเตอร์
และผมคิด "ดีนะ เก็บไว้ดีกว่า"
(งานเฉลิมฉลองระดับโลกประจำปีครั้งที่สาม ที่เมืองราจนีชปุราม)
ผมเลยโดดลงไปในกองขยะ
ไปเอาโปสเตอร์มา
มีอย่างอื่นอีกมากมายด้วย
ผมเริ่มอ่านและคิด "น่าสนนะ"
และเห็นของพวกนี้ในนั้นที่เขียนว่า "ทำลาย
ทำลายเอกสารนี้หลังการประชุม"
(โปรดทำลายบันทึกเหล่านี้ทันทีหลังใช้)
ผมอ่านเอกสารพวกนั้นสักพัก เอามาเท่าที่แบกไหว
ให้เพื่อนผมคอยดูลาดเลา ดูว่ามีใครเดินขึ้นบนเนินเขามาไหม
และมีเรื่องผิดทางอาญาในนั้น
บันทึกการประชุมกรรมการภายใน เกี่ยวกับสิ่งที่เกิดขึ้นที่ฟาร์มปศุสัตว์
(โหดร้าย)
มีคำสั่งเกี่ยวกับการตรวจสอบจดหมาย
(ที่ทำการไปรษณีย์เมืองราจนีชปุราม)
พวกเขาจะอ่านจดหมายทุกฉบับก่อนจ่ายให้ผู้รับ
มีเอกสารเกี่ยวกับการแต่งงานแบบคลุมถุงชน
มีเรื่องบ้าเยอะแยะ
พวกเขาไม่รู้ตัวด้วยซ้ำว่าข้อมูลพวกเขารั่ว
ตอนนั้นผมไม่พูดเรื่องนี้กับคนที่ผมไม่รู้จัก นานหลายปี
เพราะผมไม่ไว้ใจใคร
(อาคารกระทรวงยุติธรรม)
เดฟ ฟรอห์นเมเยอร์เป็นอัยการสูงสุด ผมรู้จักเขามานานหลายปี
เรียนที่มหาวิทยาลัยออริกอนมาด้วยกัน เรารู้จักกันมานาน
ผมชวน "มาเจอกันหน่อยนะ"
และผมให้บันทึกการประชุมที่ได้มาบางส่วนเขาไป
นั่นเป็นครั้งแรกที่เราแอบล่วงรู้ข้อมูลพวกเขา
พวกเขาถูกจับได้ว่าโกหก เกี่ยวกับสิ่งที่เกิดขึ้นในนั้น
ช่วงกลางปี 1983 เดฟ ฟรอห์นเมเยอร์ เริ่มมีส่วนเกี่ยวข้องเรื่องนี้ครั้งแรก
เขาเป็นอัยการสูงสุดของรัฐออริกอน
(เดฟ ฟรอห์นเมเยอร์ 1940-2015)
เราสนิทกับครอบครัวฟรอห์นเมเยอร์ มาตลอดชีวิตผม
ครอบครัวฟรอห์นเมเยอร์และบาวเวอร์แมน มาเจอกันทุกปี
ผมรู้จักเดฟตั้งแต่เขาเกิด
(วิลเลียม แกรี รองอัยการสูงสุด)
เดฟเป็นชายน่าทึ่ง
เขาจบจากฮาร์วาร์ด ได้ทุนการศึกษาโรดส์ เรียนที่โรงเรียนกฎหมายโบลต์ฮอลล์
(เลือกเดฟ ฟรอห์นเมเยอร์)
ลงสมัครรับเลือกตั้งเป็นอัยการสูงสุดในปี 1980
(ความเป็นผู้นำอย่างกล้าหาญเพื่อออริกอน)
เขาเหมาะกับงานนี้มาก
ผมมีเป้าหมายสร้างกระทรวงยุติธรรมที่ดีที่สุด
ในสหรัฐอเมริกา ผมคิดว่านี่คือสิ่งที่ออริกอนคู่ควร
ผมจำเป็นต้องมีคุณธรรม เนื่องจากความสำคัญของตำแหน่ง
ที่ดำเนินภารกิจตามรัฐธรรมนูญ
และกฎหมายของรัฐออริกอน
พูดตามตรง ผมต้องมีความกล้า เพราะคนไม่ปลื้มการตัดสินใจของผม
เมื่อเดฟกลายเป็นอัยการสูงสุด พ่อผมและผมเขียนถึงเขา
ผมเขียนถึงเดฟและบอก "นี่คือสิ่งที่เกิดขึ้น"
(ได้รับแล้ว)
(สวัสดีเดฟ)
(นับถือ ดับเบิลยู.เจ. บาวเวอร์แมน ได้รับแล้ว)
(อาคารกระทรวงยุติธรรม)
(กระทรวงยุติธรรม จอน บาวเวอร์แมน รองผู้บัญชาการ)
(นับถือ บิลล์ ได้รับแล้ว)
เราพยายามเต็มที่ในการสื่อสารกับเดฟ ว่าเรามีปัญหาที่นี่
อาจเพื่อเป็นการช่วยครอบครัวเรา การสอบสวนของเดฟเริ่มขึ้น
และเมื่อพวกเขากัดได้แล้ว พวกเขาก็กัดไม่ปล่อย
ข้อกล่าวหาที่ร้ายแรงสุดของราจนีชปุราม มาจากสำนักงาน
อัยการสูงสุดของรัฐ
เดฟ ฟรอห์นเมเยอร์ฟ้องร้อง ในนามผู้อาศัยในออริกอนที่อ้างว่าเมือง
ละเมิดการแยกตามรัฐธรรมนูญ ระหว่างศาสนาและรัฐ
เมื่อคุณมีศาสนาที่ใช้อำนาจของรัฐบาล
คุณก็มีการปะปนกันระหว่างศาสนาและรัฐ
ซึ่งเป็นปัญหาเสรีภาพของพลเมืองขั้นพื้นฐาน
ที่ต้องจัดการ และเราหลีกเลี่ยงไม่ได้
มีคำถามว่าเมืองราจนีชปุราม
เป็นหน่วยงานรัฐบาลที่ถูกกฎหมาย หรือเป็นหน่วยงานรัฐบาล
ที่ถูกควบคุมอย่างมีประสิทธิภาพโดยศาสนาหนึ่ง
ปัญหาที่เราระบุคือทั้งสองสถาบันเชื่อมโยงกัน อย่างแยกออกจากกันไม่ได้
(มูลนิธิเป็นเจ้าของบริษัทลงทุน ปล่อยเช่าฟาร์มปศุสัตว์ - ชุมชน - สนับสนุน)
เมืองราจนีชปุรามได้รับอนุญาตให้มี หน่วยงานบังคับใช้กฎหมายเป็นทางการ
และสามารถเข้าถึงระบบข้อมูล หน่วยงานบังคับใช้กฎหมาย
ข้อมูล และประวัติอาชญากรรม
ซึ่งเป็นข้อมูลที่ละเอียดอ่อนที่สุดที่รัฐบาลมี เกี่ยวกับพลเมืองของประเทศ
และการมีอาวุธที่พลเมืองทั่วไป ไม่ได้รับอนุญาตให้มี
และมีคำถามเรื่องโรงเรียน
โรงเรียนประถมรัฐในเมืองราจนีช เป็นโรงเรียนรัฐจริงหรือไม่
มีข้อโต้แย้งเรื่องนี้มาพักหนึ่งแล้ว
ครูสวมเครื่องแบบศาสนาได้หรือไม่ เมื่อพวกเขาสอนในโรงเรียนรัฐ
โรงเรียนแทรกซึมไปด้วยสัญลักษณ์ทางศาสนา
ซึ่งไม่ดู ฟัง หรือรู้สึกเหมือนเป็นโรงเรียนรัฐ
คดีของเรามีข้อเท็จจริงสนับสนุน ว่าศาสนากำลังควบคุมรัฐบาล
ว่าภควันตัดสินใจว่าใครจะเป็นนายกเทศมนตรี
ชีลาหรือภควันเป็นคนเลือกสมาชิกสภาเมือง
จากนั้นก็จัดฉากการเลือกตั้งเป็นการแสดงตบตา
และเมืองมีอยู่เพื่อจัดฉากเท่านั้น
นี่เป็นปัญหาพื้นฐานที่จริงจัง
จนต้องคลี่คลายในศาล
เราทราบว่าสิ่งที่เราตัดสินใจ
จะมีผลที่ตามมาลึกซึ้งและอาจมีผลกับ
สิทธิตามรัฐธรรมนูญของหลายคน
ผมจำได้ชัดเจนว่าผมตะลึง เพราะเรื่องนี้เป็นเรื่องใหญ่
เรื่องนี้สำคัญ
และผมจำได้ว่าคิดว่า "ผมหวังว่าเราถูก"
อัยการสูงสุดเหลวไหลมาก
หนึ่งประโยคสรุปทุกอย่าง อัยการสูงสุด
ไม่ทำหน้าที่เป็นอัยการสูงสุด เขาทำตัวเป็นนักการเมือง
ผมหาคำที่แรงพอในบรรดาคำศัพท์ที่ผมรู้
มาพูดต่อหน้าพวกคุณไม่ได้
เพื่อบรรยายความรู้สึกผมต่อชายคนหนึ่ง
ที่ใช้การเมืองและกฎหมาย เพื่อพยายามไล่คนออกจากบ้านเขา
ฟรอห์นเมเยอร์เขียนความคิดเห็นของเขา และสิ่งที่เขาขอ
คือให้การประกาศเมืองเป็นโมฆะไป
เพราะการมีเมืองนี้อยู่เป็นการละเมิดบทบัญญัติ ห้ามรัฐอุปถัมป์ศาสนาของรัฐธรรมนูญ
ซึ่งกล่าวว่ารัฐสภา จะไม่สร้างกฎหมายก่อตั้งศาสนา
ต้องมีการวิเคราะห์อย่างถี่ถ้วน
เพราะเหรียญหนึ่งมีสองด้านใช่ไหมครับ
อิสระในการนับถือศาสนา
(หรือการห้ามนับถือศาสนาอย่างอิสระ)
และหลีกเลี่ยงการอุปถัมป์ศาสนา
(การอุปถัมป์ศาสนา)
มีกรณีการอุปถัมป์ศาสนามากมาย
ปกติมักเป็นเมือง
ที่มีฉากพระเยซูประสูติบนขั้นบันไดศาล
ครูบางคนอนุญาตให้นักเรียน กล่าวสวดมนต์ก่อนเริ่มชั้นเรียน
โดยหลักแล้ว คำสั่งคือห้ามทำเช่นนั้น
ไม่ควรมีการทำลายเมืองเพราะมีการละเมิด บทบัญญัติห้ามรัฐอุปถัมป์ศาสนา
เราต้องแก้ไขปัญหา
ต้องมีการกล่าวตักเตือนว่าห้ามทำเช่นนั้น
เมืองที่มีศาสนาที่คนส่วนใหญ่นับถือ
มีให้เห็นทั่วไป
ถ้าคุณดูประวัติศาสตร์ของเรา
ถ้าคุณดูพวกคาทอลิกในบอสตัน
พวกเขาเป็นคนส่วนใหญ่และเป็นรัฐบาลทั้งหมด
ยูทาห์ ลัทธิมอร์มอน นั่นทั้งรัฐเลย
แต่แน่นอนเมืองซอลต์เลคซิตี แม้แต่วันนี้
ไม่มีใครบอกคนเหล่านั้นว่าพวกเขามีเมืองไม่ได้
ไม่มีใครคิดว่าพวกเขามีเมืองไม่ได้
ไม่เคยมีใครแม้แต่ยกประเด็นนี้ขึ้นมาด้วยซ้ำ จนมาถึงเรา
ในการให้บางอย่างมีนัยสำคัญ
จนต้องทำลายชุมชน
ของคนกลุ่มน้อยทางศาสนา
ศาสนานั้นจะได้อยู่ไม่ได้
นั่นมีผลต่อสิทธิขั้นพื้นฐานในการชุมนุม
การพูด การนับถือศาสนา การสมาคม
และมีผลทางลบต่อสิทธิเหล่านั้นอย่างยิ่ง
ถึงขั้นไม่ต้องสนใจอิสระทางศาสนากันแล้ว เราจะสนทำไมใช่ไหม
มาทำการทดสอบง่ายๆ กัน
ที่รัฐบาลทำอะไรก็ได้ที่ต้องการ
และไม่สนใจศาสนาของคนกลุ่มน้อยเท่าไร
ถึงตอนนี้ ราจนีชปุราม
(โรเบิร์ต วีเวอร์ ผู้ช่วยอัยการสหรัฐ)
ได้รับอนุญาตเป็นกองกำลังตำรวจ
ทุกคนรู้ว่าพวกเขาไม่ได้จงรักภักดีต่อหน้าที่
พวกเขาจงรักภักดีต่อภควัน
พวกเขามีอาวุธกึ่งอัตโนมัติ ระเบิดมือแก๊สน้ำตา
เรามีนายกเทศมนตรีของราจนีชปุราม ที่ขู่จะก่อสงครามการเมือง
สิ่งที่ผมเห็นวันนี้เมื่อผมมองไปข้างนอก
คือจุดเริ่มต้นของสงครามกลางเมืองในเคาน์ตีนี้
ถ้าคุณต้องการ ก็ได้เลย
ฉะนั้นครับ มันเป็นปัญหาใหญ่
เราไม่ได้จับกลุ่มผู้นำเพราะต้องการจับพวกเขา เท่านั้น
เราต้องการตัวการที่อยู่เบื้องหลังแผน
การหลอกลวงรัฐบาลสหรัฐใหญ่มากครั้งนี้
เป็นทางเดียวที่จะหยุดเรื่องนี้ได้
เห็นได้ชัดว่าทุกหน่วยงาน
เทาซันเฟรนด์สออฟออริกอน
ฟรอห์นเมเยอร์
ผู้ว่าอติเยห์
และนักการเมืองที่เหลือ
กำลังทำให้เราอยู่ยาก
ผู้ว่าไม่ปกปิดความรู้สึกของเขา
เกี่ยวกับสาวกของภควัน ศรี ราจนีช และพูดซ้ำ
ว่าโดยส่วนตัวแล้ว เขาอยากให้พวกเขาจากไป
สภานิติบัญญัติออริกอนแนะนำกฎหมายสามฉบับ
ที่จะเพิกถอนกฎบัตรเมืองในทั้งเมืองราจนีชปุราม และเมืองราจนีช-แอนเทอโลป
การออกกฎหมายเป็นเครื่องมือทำลายชุมชน
ที่ผมชอบสุดคือการร้องเรียนเบื้องต้น
"ขับไล่ลัทธิราจนีชจากออริกอน"
ผมสงสัยว่าพวกเขาคิดอะไรอยู่
ฉันทั้งช็อกและขำกับความโง่เขลา ของนักการเมืองออริกอน
คนทั่วโลกกำลังรู้จักออริกอนในฐานะที่รวมคนมีทิฐิ
(เปรม สังคีต ทนายของเมืองราจนีชปุราม)
มีการจัดตั้งหน่วยปฏิบัติการพิเศษขึ้น
เพื่อจัดการกับปัญหาราจนีช
และวิธีดำเนินการ
บ่ายวันที่ 26 กันยายน
เจ้าหน้าที่รัฐและรัฐบาลกลาง จากหลายหน่วยงาน ร่วมหารือ
ในห้องประชุมในเซเลม
เพื่อพูดคุยเกี่ยวกับราจนีช
แต่สื่อมวลชนไม่ได้รับอนุญาตให้เข้าร่วม การประชุมเกิดขึ้นลับๆ
คุณได้ยินเกี่ยวกับปัญหาครั้งสุดท้ายเมื่อไร
ปัญหาชาวยิว ปัญหาราจนีช
นี่มันเรื่องไร้สาระอะไรกัน
ผมอยากรู้ว่าเกิดอะไรขึ้นในรัฐนี้
สภานิติบัญญัติเคยถูกเรียกว่าละครสัตว์
ตอนนี้เป็นสวนสัตว์มากกว่าเพราะอย่างน้อย ละครสัตว์ สัตว์ก็ได้รับการอบรม
ทุกสาขา
จากรัฐบาลกลาง รัฐ เคาน์ตี ท้องถิ่น
ถูกจัดตั้งและรวมตัวกัน
อัยการสูงสุดและกรรมาธิการเคาน์ตีของคุณ
สร้างนโยบายมากมายแบบลับๆ เพื่อต่อต้านราจนีช
ไปคุยกับพวกเขา อย่ามาพูดกับฉันเรื่องการปรองดองกัน
สำหรับใครบางคนอย่างชีลา เธอมุ่งมั่น
เพราะรู้สึกว่าชุมชนกำลังจะถูกทำลาย
ซึ่งเป็นการรับรู้ที่ถูกต้อง
การประหัตประหารต้องหยุด
การประหัตประหารทุกคน ทุกเชื้อชาติ
ทุกศาสนาต้องหยุด
ถ้ารัฐนี้ไม่พร้อมทำดังกล่าว
ราจนีชก็จะไม่หยุด
เมื่อเวลาผ่านไปเรื่อยๆ ชีลาก็กลายเป็นจุดสนใจ
เกือบเป็นไปโดยบังเอิญ
ภควันกลับเข้าบ้านเขาไป เราเลยไม่เห็นเขา
และชีลาก้าวออกมา
และเมื่อเวลาผ่านไป ฉันจึงอุทิศตัวให้เธอมากขึ้นเรื่อยๆ
ความอุทิศของฉันต่อภควันเปลี่ยนไป
ฉันเริ่มอุทิศตัวให้ทั้งภควันและชีลา
คุณไม่มีทางรู้ ชีลาไม่เคย
เธอทำอะไรตามสัญชาตญาณมาก
และเธอปล่อยไปตามอารมณ์
เธอเคลื่อนไหวไปกับลม เธอเคลื่อนไหวไปกับเวลาระหว่างวัน
คือมันตลก คุณ
คุณทุกคนเห็นฉันในตำแหน่งหนึ่ง หรืออีกตำแหน่งในฐานะโฆษก
แต่คุณไม่รู้จักฉันส่วนตัว
เพราะโดยส่วนตัวแล้ว คนไม่เข้าใจฉัน
ฉันไม่ใช่คนเดียวกับที่คุณคิด
จีซัสโกรฟเป็นบ้านของชีลา
เมื่อเวลาผ่านไป มีการต่อเติมบ้านมากขึ้นเรื่อยๆ
จนกลายเป็นที่อยู่อาศัยขนาดใหญ่มาก
และชีลาพาคนที่มีประโยชน์กับเธอ
เข้าบ้านเธอ
แต่ถ้าคุณอยู่ในจีซัสโกรฟ เธอจะเรียกใช้งานคุณเมื่อไรก็ได้
จีซัสโกรฟคือที่ที่คนสำคัญอยู่
คนที่ตัดสินใจเรื่องสำคัญอยู่ร่วมกัน
เรียกพวกเขาว่าตัวแทนของชีลาก็ได้
เธอมีกลุ่มคนมุมมองแคบที่ฟังทุกคำพูดของเธอ
เพราะเธอไปพบภควันทุกคืน
ตอนกลางคืน มีการนัดหมายที่ชีลาไม่เคยพลาด การประชุมรายคืนกับราจนีช
ไม่มีใครได้รับอนุญาตให้ไปกับเธอ เมื่อเธอไปพบภควัน
มีการรายงานว่าพวกเขาคุยเรื่องศาสนา และเรื่องอื่นเกี่ยวกับราจนีชปุราม
และมันกลายเป็นพิธีกรรมตอนเย็น
เมื่อชีลากลับมาจากการพบกับภควัน
เธอกลับมาเล่าเรื่องราวให้เราฟังค่ะ
เธอจะบอกเราว่าภควันพูดอะไรบ้าง
สิ่งที่เขาต้องการจากเรา สิ่งที่เราต้องทำถัดไป
เราจะทำทำไม
ฉันรู้สึกตื้นตันสุดๆ
เป็นความฝันที่ยิ่งใหญ่ของฉัน
ที่ได้อยู่ในตำแหน่งใกล้กับภควันมาก
บางครั้งมีคนมาปลุกฉันตอนห้าทุ่ม ฉันหลับสนิทบนเตียงอยู่
เขาบอกให้ฉันไปจีซัสโกรฟทันที
เพราะชีลาอยากให้ฉันแว็กซ์ขนขาเธอ ฉันเลยไป
จากนั้นไม่นาน ชีลาให้ฉันเข้าไปอยู่ในบ้านเธอ
เราเผชิญสถานการณ์ แบบรวมกันเป็นหนึ่งเดียวเสมอ
เราจะแก้ปัญหาได้อย่างไร
ยิ่งเรามีความคิดสร้างสรรค์เท่าไร
นักการเมืองก็ยิ่งทำลายล้างเรามากขึ้น
ความเกลียดของพวกเขาบังคับให้เรา
ทำขั้นตอนเหล่านี้เพื่อรักษา
ปกป้องตัวเอง และเพื่อความอยู่รอด
แต่ฉันเข้าใจว่าคุณกำลังจะมีประกาศ
- ใช่ค่ะ - และทุกคนรออย่างใจจดใจจ่อ
ช่วยบอกหน่อยได้ไหมคะว่า เราจะได้ฟังประกาศเมื่อไร
ทุกคนรออย่างใจจดใจจ่อ ฉันก็คิดเหมือนกัน
คุณก็ต้องรอใจจดใจจ่อเช่นกัน
บอกหน่อยได้ไหมคะว่าการประกาศนี้สำคัญแค่ไหน
น่าจะเป็น
โครงการแรกที่คนทั่วโลกเคยเห็น
- ช่วยพูดใหม่ได้ไหมคะ ขอโทษค่ะ - นี่น่าจะเป็นโครงการแรก
ที่ใครก็ตามในโลกจะได้ทำ คือเรา
นี่เป็นโครงการระดับโลก
ผู้คนเริ่มประชุมกันในห้องของชีลา
และเริ่มมีแผนการนำคนเข้ามา
(วอชิงตัน ดี.ซี.)
พรุ่งนี้เรามาได้กี่โมงดีครับ
สิ่งที่คุณต้องทำคือเรามีตั๋วขึ้นรถบัสตรงนี้ตอนนี้
(ลอสแอนเจลิส)
ผมไปฟีนิกซ์และแซนดิเอโก
ไปบ้านพักคนอนาถา
ยืนตรงประตูรถเกรย์ฮาวด์ที่เปิดอยู่
และบอก "มากับเราสิ"
(แดลลัส เท็กซัส)
มีเมืองสวยงามในออริกอนที่กำลังเติบโต
มันกำลังเกิดขึ้น และมันเป็นเมืองที่ไม่เกิดขึ้นที่อื่นในโลก
- ที่นั่นไม่มียาใช่ไหม - ค่ะ
(ทูซอน แอริโซนา)
- เหล้าก็ไม่ได้เหรอ - คุณดื่มเบียร์ได้วันละสองแก้ว
- วันละสองแก้ว - ค่ะ
ทุกคนขึ้นรถ ราจนีชปุราม
(ลาฟาแยตต์พาร์ค)
(เฮตแอนด์สแตนยัน แซนแฟรนซิสโก)
ไม่ว่าคุณเป็นผู้หญิงหรือคุณมีผิวสีอะไร
หรือเป็นทหารผ่านศึก ใครก็ตามมาได้หมด
- คุณไปไหนมาบ้าง - ทุกที่ค่ะ
นิวยอร์ก ชิคาโก เท็กซัส
ฝั่งตะวันออก ฝั่งตะวันตก ทางใต้ ทุกแห่ง
ผมจะพูดว่า "รถบัสมาแล้ว ถ้าอยากมาก็ขึ้นมา"
ผมตัดสินใจไป ผมเบื่อที่จะอาศัยอยู่ริมถนน
ผมอยู่แบบนี้มาหกเดือนแล้ว
จากนั้นก็มีคนหลั่งไหล
มาจากเมืองต่างๆ ทั่วอเมริกา
การต่อสู้ทางการเมืองและคดีในศาล
ที่นี่ไม่ได้เป็นสถานที่สงบสุขนักในรัฐออริกอน
ตั้งแต่ภควันและสาวกของเขา มาตั้งรกรากที่นั่นในปี 1981
ความขัดแย้งล่าสุดคือโปรแกรมรับคนยากไร้ และคนอนาถาเป็นสมาชิก
รับตั๋วได้ที่ไหนครับ
สิ่งที่จะเกิดขึ้นกับคนอนาถาหลังพวกเขามาถึง
เมืองราจนีชปุราม ยังเป็นความลับอยู่
เราดูแลคนเหล่านี้
คนที่สังคมปฏิเสธ
เราเชิญมาเป็นแขกเรา
ในอินเดีย เมื่อแขกมา
พวกเขาอาจมาในรูปแบบพระเจ้า
สิ่งที่เราทำกับพวกเขาคือทำความสะอาดพวกเขา
ทำความสะอาดแผลเปิดของพวกเขา หรือดูแลฟันพวกเขา
ตรวจตาพวกเขา
เราให้พวกเขาเคารพตัวเองอีกครั้ง
จนถึงตอนนี้ สังคมปฏิบัติกับคนเหล่านี้ อย่างไม่ถูกต้อง
และฉันอยากสร้างสถานการณ์
ที่โลกไม่เคยเห็นมาก่อน
จากเนินเขาออริกอน
เรามา มาจากทุกที่
และเนินเขาออริกอน
เรามาเพื่อขอพักพิง
จีซัส แซนโทสออกจากคุกเดือนก่อน
หลังติดคุกหกปีที่เรือนจำรัฐโคโลราโด
ที่นี่ให้ความรู้สึกเป็นชุมชน
และผมมีคนที่ห่วงใยผม
ผมไม่เคยมีแบบนี้ในชีวิต
ผมคิดว่านั่นไม่ใช่แค่สิ่งที่คนต้องการ
แต่ผมคิดว่ามันคือโลกโดยทั่วไป
ผมก็แค่คนในเมืองแต่นี่คือ
สิ่งที่ผมอยากทำมาตลอดตั้งแต่ผมเป็นเด็ก
สวย ผมชอบ ไม่ต้องสงสัยเลย
ผมไม่รู้ ไม่มีอะไรข้างนอกแล้ว
ที่นี่สวยจริงๆ
และผมตัดสินใจติดตามภควัน เพราะมัน
มันเป็นความรู้สึก มันเป็น ความรู้สึกที่ทุกคนได้รับ คงแบบนั้น
ที่นี่สวยงามมากตรงไหน
ที่นี่ไม่มีอาชญากรรม
คุณไม่ต้องกังวลเวลาเดินไปตามถนน แล้วจะถูกมีดแทงหรือยิง
เข้าใจไหมครับ
อธิบายยากครับ
และผมเห็นการเปลี่ยนแปลงชัดเจนในคนเหล่านี้ ในช่วงเวลาสั้นมาก
ผมประหลาดใจมาก
พวกเขาแค่เปลี่ยนแปลง พวกเขาเปิดใจ
พวกเขาเริ่มค้นพบจิตวิญญาณของพวกเขา
สื่อมวลชนมากันหมดแล้วใช่ไหม อิซาเบล
ผู้คนที่คุณเรียกว่าคนจรจัด
คนที่ถูกกล่าวหาว่าเป็นคนร่อนเร่
อาชญากร หรือคนติดเหล้า แต่พวกเขาไม่ใช่
และพวกเขาเป็นมนุษย์ที่ได้รับการเคารพ
คุณเคารพพวกเขาและพวกเขาจะเคารพคุณ มากขึ้นอีกสิบเท่า
มีการหาสมาชิกใหม่ในทุกเมืองใหญ่ในสหรัฐ
และทั่วประเทศ กำลังให้ความสนใจเรื่องนี้อย่างมาก
ในวอชิงตัน ดี.ซี. พวกราจนีช ชวนคนจรจัดเป็นสมาชิกต่อไป
โดยแลกกับอาหารและที่พักพิง และพาพวกเขาไปออริกอนฟรี
คนอนาถายังคงไปราจนีชปุรามอย่างต่อเนื่อง
ยังคงหลั่งไหลเข้าไปในออริกอน โฆษกที่ฟาร์มราจนีชกล่าวว่า
จะมีรถบัสอีกห้าคันนำคนอนาถาไปที่นั่นวันนี้
คนอนาถา 3,500 คนเดินทางมาเมือง ราจนีชปุรามใน 39 วัน
ภายในสัปดาห์หน้าอาจมีคนอนาถา มากกว่าคนราจนีชที่อัตราส่วนสองต่อหนึ่ง
พวกเขาทุกคนจะเป็นส่วนหนึ่ง ของชุมชนราจนีชใหม่
สามัคคีกันในความเชื่อแรงกล้าเดียวกัน
พวกเขาเชื่อว่าพวกเขาไม่ได้อนาถาอีกต่อไป
อเมริกาทำหัวใจหาย
หัวใจของอเมริกาอยู่ในราจนีชปุรามตอนนี้ ไม่ใช่ข้างนอก
ราจนีชปุรามกำลังพูดกับอเมริกาว่า
"นำคนเหนื่อยล้า คนจน และคนอ่อนแอ ที่อยากเป็นอิสระมาหาเรา"
และเราจะไม่ทำให้พวกเขาอับอายบนเกาะเอลลิส
เราไม่ให้ทำงานโรงงานในชิคาโกและนิวยอร์ก
เราไม่ให้พวกเขาทำงาน 12 ชั่วโมงต่อวันเยี่ยงทาส
เราจะปฏิบัติกับพวกเขาอย่างเคารพ ให้อยู่ในบ้านสวยๆ
เราจะให้เสื้อผ้าสวยๆ พวกเขาใส่ เราจะให้ชีวิตใหม่แก่พวกเขา
และนั่นคือสิ่งที่ผมได้รับ
ราจนีชปุรามเป็นอเมริกัน และประชาธิปไตยแท้จริง
นี่ไม่ใช่โลกภายนอก นี่คือบ้าน ผมรักที่นี่ ขอบคุณครับ
แอนเทอโลปเริ่มเปลี่ยนไป เมื่อฟาร์มปศุสัตว์มีคนเพิ่มขึ้นสองเท่า
พวกเขามีคนอนาถาหลายร้อยหรือหลายพันคน และไม่มีใครรู้ว่าทำไม
สองสัปดาห์ที่แล้ว คนจรจัดเริ่มมาถึง
เมืองราจนีชปุราม
และวันนี้ผู้อาศัยในวาสโคเคาน์ตีเริ่มตั้งคำถาม
"เกิดอะไรขึ้น"
เรากลัวเพราะไม่รู้ว่าพวกเขาจะทำอะไร
(เฮเซล ฟิลลิปส์ ผู้อาศัยในเมือง)
และมัน ฉันไม่รู้ว่าพวกเขาจะทำอะไรต่อไป
มันเป็นเรื่องลึกลับ แต่คนแค่คิดว่าพวกเขาบ้า
คนอนาถาอยู่ๆ ก็โผล่มา
และพวกเขานอนในโรงจอดรถที่ไม่มีรถ หรือโรงรถคนอื่น
หรือใต้รถอะไรประมาณนั้น
เมืองนี้เหมือนเป็นแม่เหล็กดึงดูดคนบ้า
และไม่มีใครรู้ว่าพวกเขาจะทำอะไรกันแน่
ผู้อาศัยในวาสโคเคาน์ตีคิดว่าข้อเสนอนี้ดีเกินจริง
พวกเขาถามตัวเองว่า ทำไมเพื่อนบ้านราจนีชทางใต้
อยู่ๆ ก็ใจกว้างเปิดเมืองรับคนอื่น
คน 6,000 คนจากทั่วประเทศ
คนอนาถาที่ถูกพามาที่นี่ เราจะให้อาหารคุณ
เราจะให้ที่หลับนอนคุณ
สิ่งเดียวที่คุณต้องทำคือลงคะแนนเสียง
(กำลังเข้าเขตวาสโคเคาน์ตี แม่น้ำจอห์น เดย์)
(การเลือกตั้งในวาสโคเคาน์ตี ปี 1984)
การเลือกตั้งในปี 1984 ดูเหมือนเป็นการคบคิด
เพื่อยุบเมืองราจนีชปุราม
นักการเมืองวางแผนเลือก
คณะกรรมาธิการรีพับลิกันต่อต้านราจนีช
(โจแอน บริวเวอร์ ผู้ลงสมัครคณะกรรมาธิการ)
ภควันบอกชีลาว่า ถึงเวลาครอบครองวาสโคเคาน์ตี
เราจะมีผู้แทนจากราจนีชสามคน ในวาสโคเคาน์ตี
และเขาผลักดันเธออย่างหนัก
ตอนนั้นถ้าเราไม่ปกป้องตัวเอง
ด้วยกฎหมายที่อนุญาตให้เรา นำคนอนาถามาเป็นพวกเรา
เราก็โง่แล้ว
คืนนี้เป็นครั้งแรกพวกราจนีชยอมรับอย่างเปิดเผย
ว่าพวกเขาวางแผนเสนอชื่อผู้สมัคร
เป็นคณะกรรมาธิการวาสโคเคาน์ตี สองที่ที่ว่างอยู่
ในการเลือกตั้งตอนพฤศจิกายน
หลังปฏิเสธมาหลายสัปดาห์ ตอนนี้ มา อนันดา ชีลายอมรับต่อหน้าสาธารณะ
ว่าเป้าหมายของราจนีช คือการครอบครองวาสโคเคาน์ตี
เธอบอกว่าเธอทำเพื่อปกป้องชุมชนของเธอ
- คุณอยากควบคุมวาสโคเคาน์ตีใช่ไหม - ใช่ค่ะ ฉันอยาก
และฉันจะเริ่มการรณรงค์เป็นคนแรก
ต้องเป็นที่จุดเดือด
เพื่อให้เรื่องนี้มันจบๆ ไป
(มา อนันดา ชีลา โฆษกราจนีช)
แต่จุดเดือดมันบอกเป็นนัยว่าใครบางคนจะถูกเผา
แล้วไง
เพื่อมนุษยชาติ การเผาตรงนั้นบ้างตรงนี้บ้าง คุ้มค่ะ
คนอนาถายังมาที่นี่อย่างต่อเนื่องทุกวัน
(ลงทะเบียนเพื่อลงคะแนนเสียงวันนี้)
ฉะนั้นจึงไม่มีใครรู้ว่าพวกราจนีช จะมีกี่คะแนนเสียงในวันเลือกตั้ง
ทหารผ่านศึกทุกคน
- ทหารผ่านศึก ได้โปรดมาที่โต๊ะ - ทหารผ่านศึกทุกคน
นี่เป็นบันทึกเทปการประชุมชุมชนราจนีชเมื่อคืน
พวกราจนีชบอกว่ามีคน 7,000 คนอยู่ที่นั่น ทั้งที่เป็นพวกราจนีชและคนจรจัด
เรากลับบ้านแล้วและเราทำสิ่งที่ถูกต้อง
พระอาจารย์พาเรากลับบ้านเพื่อปกป้องเรา
จากสังคมล่าอาณานิคม จักรวรรดินิยม วิชาการนิยม
ของสหรัฐแห่งความก้าวร้าว
มีคนมากมายข้างนอกที่เป็นชาวคริสต์
ที่ไม่ได้ให้โอกาสอย่างที่คุณให้เรา
พวกเขาบอกผมว่าพวกเขาไม่อยากได้ผม
เรามีบ้าน มาช่วยกันรักษาบ้านกัน
และคนที่ไม่อยากได้บ้านหลังนี้ ออกไปซะ
การที่พวกเขาพาคนเหล่านี้เข้ามา
คน 6,000 คนจากทั่วประเทศ
ทำให้เราเริ่มตาสว่าง
เขาครอบครองแอนเทอโลป นั่นปัญหาของแอนเทอโลป
พวกเขาจะครอบครองวาสโคเคาน์ตี
อาจเป็นมากกว่าปัญหาของวาสโคเคาน์ตี
เพราะพวกเขาได้เคาน์ตีไป ถัดไปพวกเขาจะยึดรัฐไปครองไหม
สวัสดีค่ะ คนในวาสโคเคาน์ตีพบกันคืนนี้ เพื่อพยายามต่อสู้พวกราจนีช
นี่เป็นการชุมนุมต่อต้านราจนีชที่ใหญ่สุด โดยมีคนราว 2,000 คน
พวกเขาโกรธ หงุดหงิด และกลัว
พวกเขาคิดว่าการกระทำล่าสุดที่ราจนีชปุราม เป็นภัยคุกคามพวกเขา
เพื่อน และรัฐของพวกเขา
มีคนมากมายที่นี่คืนนี้ จนคนต้องไปนั่งตรงทางเดิน
ใน รร.มัธยมเดอะดัลส์
ด้านใน ผู้พูดบอกคนในวาสโคเคาน์ตีว่า ทำไมพวกเขาควรไปลงคะแนนเสียง
และทำไมพวกเขาควรโมโห
พวกเขานำคนเหล่านี้มาเพื่อยึดครอง
(ร็อบบี โรบินสัน ผู้จัดการประชุม)
ตอนกลางของรัฐออริกอน
ตอนนี้ผมอยากบอกพวกคุณว่า ไม่มีทางที่เราจะหยุดพวกเขาได้
เมื่อเรามีเคาน์ตีที่มีผู้ลงคะแนนเสียง เพียง 570 และ 800 คน
ผมคิดว่าพวกเขาชนะแน่
ถ้าคนทั้ง 6,000 คน ลงคะแนนเสียงเหมือนกัน พวกเขาสู้ไม่ได้แน่
เมื่อพวกเขาประกาศว่าภายใน 15 ปีข้างหน้า
ก่อนปี 2000 พวกเขาจะควบคุมรัฐ
นั่นเป็นเรื่องร้ายแรง
และลักษณะของกฎหมายการเลือกตั้งของเรา ทำให้ผมกลัวจริงๆ
ถ้าพวกเขาได้คะแนนเสียงหกหรือเจ็ดพันเสียง
พวกเขาได้ผู้แทนที่ไม่มีในบัตรเลือกตั้งแน่
พวกเขาเป็นคนกลุ่มที่ไม่ชอบพ่ายแพ้
เป็นไปได้ไหมที่พวกราจนีช จะครอบครองวาสโคเคาน์ตี
พวกเขาครอบครองวาสโคเคาน์ตี ได้อย่างง่ายดายค่ะ
เราเริ่มกังวลเมื่อทำงานกับรัฐมนตรีต่างประเทศ
ว่าเราต้องดำเนินการเพื่อให้แน่ใจว่า
ผู้ที่เป็นผู้ลงคะแนนเสียงที่ถูกกฎหมายในออริกอน
ผู้ที่อาศัยในออริกอนและมีเจตนาเป็นผู้อาศัย ในออริกอนเท่านั้น ที่มีสิทธิ์เลือกตั้ง
การที่คนลงจากรถบัสมาแล้วก็ลงคะแนนเสียง ถูกฎหมายอย่างไร
ตราบใดที่คุณเป็นพลเมืองสหรัฐ อายุ 18 ปีในวันเลือกตั้ง
และเป็นผู้อาศัยในรัฐออริกอนอย่างน้อย 20 วัน คุณก็ออกเสียงได้
มีเครื่องมือไม่มากนักที่เรา หรือรัฐมนตรีต่างประเทศใช้ได้
เพราะออริกอนตอนนั้นและตอนนี้ เป็นรัฐที่ลงคะแนนเสียงง่าย
มาสมมุติว่าความกลัวที่เลวร้ายสุดของคุณถูกต้อง
ว่าคนเหล่านี้จะไปลงคะแนนเสียง
อย่างที่ผมพูดไปแล้ว คุณช่วยผ่านกฎหมาย ที่ทำให้มันเป็นไปได้
พวกเขาอาจไม่พอใจและโหวตไล่คุณ
นั่นเป็นวิถีอเมริกัน
ถือว่าน่าขันครับที่เมื่อเราดูบทกฎหมาย และรถบัสที่ขับพาคนเข้ามา
(เวย์น ฟาวบุช ผู้แทนรัฐออริกอน)
กฎหมายออริกอน ณ ตอนนี้ไม่ได้ห้ามเอาไว้
วิถีอเมริกันคือควรเคารพรัฐธรรมนูญ
และใครก็ตามที่อยากโหวต ควรได้รับอนุญาตให้โหวต
วันนี้ผู้แทนจากริพับลิกัน ดอนน่า เซนต์จอห์น พูดโจมตี
เธอไม่เพียงต้องการท้าทาย การลงทะเบียนเลือกตั้ง
แต่เธอต้องการให้อัยการสูงสุดพิจารณาว่า การอนุญาตคนจรจัดที่เพิ่งมาถึง
ให้โหวตในวาสโคเคาน์ตี อาจจะขัดรัฐธรรมนูญ
คนที่ละเมิดกฎหมายการเลือกตั้งจะถูกดำเนินคดี
ถ้าเราทราบ และเราจะทำทุกอย่างที่ทำได้
เพื่อให้แน่ใจว่าเราอยู่ในตำแหน่งที่ จะดำเนินคดีได้ประสบความสำเร็จ
ไม่มีอาชญากรรม อย่างที่บอก ไม่มีอาชญากรรม
กฎหมายระบุไว้ว่าการอาศัย โดยมีเจตนาลงคะแนนเสียง
มันไม่ใช่อาชญากรรม
ใช่ พวกเขาย้ายเข้าไป มีคนพาพวกเขาไปที่นั่น
พวกเขาเห็นอกเห็นใจชุมชนแน่นอน
พวกเขาถึงอยากลงคะแนน
ทันทีที่คนเหล่านี้มาถึง บางคนอาจไม่ได้ลงคะแนนเสียงมาหลายปี
แต่เมื่อรู้ว่าอาจมีการตัดสิทธิ์ไม่ให้พวกเขาโหวต พวกเขาก็พูด
"ช่างหัวมัน ฉันจะโหวต"
พวกเขาบอกว่าผมเป็นคนจรจัด คนเร่ร่อน พยายามลิดรอนสิทธิ์ผม
นี่เป็นสิทธิ์แต่กำเนิด ผมเลือกตั้งได้ ผมมาถึงและพวกเขาบอกผมเลือกตั้งไม่ได้
ผมจะไปที่นั่น จะเลือกตั้ง
เราคืออเมริกัน
และเรา
และเราทุกคนมีสิทธิ์ สิทธิ์แต่กำเนิดในการเลือกตั้ง
วันจันทร์หน้า กลุ่มต่อต้านราจนีช วางแผนเดินประท้วงไปเซเลม
เพื่อขอให้ผู้ว่าอติเยห์ประกาศสถานการณ์ฉุกเฉิน
เพราะกิจกรรมของพวกราจนีช
อเมริกาของเรากำลังถูกทำลายและขายโดยคน
ที่ไม่กลัวพระเจ้าและสนแต่เรื่องเงินเท่านั้น
อาเมน
แต่ผมอยากบอกคุณว่าอิสรภาพที่เรามี
ไม่ได้ปูด้วยเงิน
แต่เป็นเลือดของผู้บุกเบิก
ตอนนี้เราขอให้ผู้ว่าประกาศอย่างเป็นทางการ ว่าราจนีชปุราม
ไม่ใช่เมืองที่ถูกต้องเหมาะสม
และปลดอาวุธของลัทธินี้เดี๋ยวนี้
คุณบอกผู้ว่าคุณ คุณบอกอัยการสูงสุดของคุณ
และพวกเจ้าทิฐิทั้งหมดของคุณข้างนอก
ถ้าพวกเขาแตะต้องคนของเรา
ฉันจะฆ่าพวกเขา 15 คนและฉันไม่ได้พูดเล่น
ขอบอกเคาน์ตีนี้โคตรทิฐิ และควรถูกเรายึด
(เดอะดัลส์ รัฐออริกอน)
(สี่สิบสองวันก่อนการเลือกตั้ง)
(รายการข่าวสี่ทุ่ม)
ข่าวล่าสุดเกี่ยวกับราจนีช และการลงคะแนนเสียงในวาสโคเคาน์ตี
- สวัสดีค่ะทุกคน ฉันคิม ซิงเกอร์ - และผมแกรี ฮิลล์
พวกราจนีชเกณฑ์คนอนาถาเต็มคันรถไปเดอะดัลส์
เพื่อให้ช่วยโหวตในวาสโคเคาน์ตี
แต่พวกเขาต้องประหลาดใจ
คนจรจัดราจนีชมาถึงเดอะดัลส์ เพื่อลงทะเบียนเลือกตั้ง
พวกเขาพบซู โพรฟิต เสมียนวาสโคเคาน์ตี
ฉันจะอ่านแถลงการณ์ ทุกคนได้ยินฉันนะคะ
- ครับ - ค่ะ โปรดฟังอย่างตั้งใจนะคะ
"เนื่องจากมีเหตุผลที่ทำให้เชื่อว่า มีการพยายามวางแผน
เกณฑ์คนมาวาสโคเคาน์ตีอย่างทุจริตเพื่อโหวต
ในการเลือกตั้งทั่วไปในเดือนพฤศจิกายน ฉันจึงตัดสินใจปฏิเสธ
ทุกคนที่มาลงทะเบียนใหม่ในวาสโคเคาน์ตี"
พวกราจนีชและคนอนาถาหนึ่งคันรถถูกปฏิเสธ
เมื่อไปถึง สนง.ของวาสโคเคาน์ตี ในเดอะดัลส์ เช้านี้
เพื่อมาลงทะเบียนเลือกตั้ง
เคาน์ตีระงับสิทธิ์ในการเลือกตั้ง
เรื่องเช่นนี้เกิดขึ้นไม่กี่ครั้งในสหรัฐ
จองหองและบ้าอำนาจที่สุดเท่าที่ผมเคยเห็น
จริงๆ ผมโมโหมากเกี่ยวกับเรื่องนี้
คนเหล่านี้หยามรัฐธรรมนูญ
คุณให้คนเหล่านั้นเดินทางเป็นวันมา
และคุณกลับไม่ให้พวกเขาเลือกตั้ง
นี่เป็นการตีความกฎหมายผิดอย่างร้ายแรง และเธอควรทราบดี
เราสนับสนุนอเมริกามาเต็มที่
เรามีเจตนาในฐานะชาวอเมริกัน
ที่จะมีส่วนร่วมในระบบการเมืองนี้ และใช้สิทธิ์ที่คุณลิดรอนจากเรา
สิทธิ์ที่คุณจะลิดรอนไปไม่ได้
ฉันไม่รู้ว่าจะเกิดอะไรขึ้น แต่ไม่ใช่เรื่องดีแน่
เหมือนมีระเบิดเกิดขึ้นกลางชุมชน
เคาน์ตีปฏิเสธลงทะเบียนคนเหล่านี้เป็นผู้เลือกตั้ง
มันเป็นมหันตภัย
มีคนอนาถาหลายพันคนมาสร้างความสับสนวุ่นวาย
เห็นได้ชัดเจนว่าเรามีความโกลาหลกลางชุมชน
ชายคน หนึ่งตัวใหญ่มาก
บ้าสนิท เดินไปรอบๆ
ทำของแตก ตะโกน และส่งเสียงดัง
หยุดรถและเปิดประตูฝั่งคนขับ
ลากคนขับลงจากรถและเหวี่ยงพวกเขาลงพื้น
ชีลาได้ยินสิ่งที่เกิดขึ้น
เธอลงมาจากบ้านเธอ
เดินไปหาเขา และคุยกับเขา
เขาน้ำลายฟูมปาก
บีบคอฉัน
เขาอยากฆ่าฉัน
เขาบีบคอเธอ ยกเธอขึ้น และเขย่าตัวเธออย่างแรง
กองกำลังเพื่อสันติทั้งหมด
ไม่มีใครเคลื่อนไหวหรือก้าวออกมาช่วย
ฉันนึกว่าฉันจะตายวันนั้นแล้ว
ถึงตอนนั้น มีแพทย์คนหนึ่งมาถึง
พวกเขาฉีดยาสลบเขา
นำเขาขึ้นรถ ขับพาเขาออกจากราจนีชปุราม
ออกจากฟาร์มปศุสัตว์ และนำตัวเขาไปวางบนม้านั่งในสวน
เพื่อลดความวุ่นวาย
เราตัดสินใจ
จัดการสถานการณ์
โดยวางยาสลบคนอนาถาทุกคน
เราเอายาสลบฮาลดอล
ผสมในเบียร์แล้วให้คนอนาถาดื่ม
ตอนมื้อเย็นของพวกเขา
ไม่มีใครถามพวกเขาว่าทำได้ไหม
พวกเขาไม่รู้ว่าพวกเขากำลังถูกวางยา
ผมอยากพูดอย่างหนึ่งต่อหน้ากล้องตอนนี้
เบียร์ที่นี่รสชาติดี
เกิดเหตุทำร้ายร่างกายหลายครั้งและมันดูไม่ดี
ที่ผ่านมาพวกเขาทำเราสองสามรอบแล้ว
และชีลาอยากทำร้ายพวกเขาคืน
ชีลาเรียกคนเข้าไปในห้องเธอ
เพื่อพูดคุยวิธีอื่นๆ ที่ทำได้
เพื่อชนะการเลือกตั้ง
การสนทนาเปลี่ยนไปในทางแปลกๆ
คืนนี้ชีลาบรรยายตัวเธอว่าเป็นแม่ของคนเหล่านี้
สิ่งที่คุณกำลังจะเห็น เป็นการปลุกระดมเดิมๆของชีลา
ผู้หญิงคนนั้น นังมารร้ายนั่น ทำผิดร้ายแรงที่สุดในชีวิตเธอ
คุณรู้ไหมทำไม
เพราะเธอกลัว
เธอกลัวจนตัวสั่น
และฉันชี้นิ้วไปที่พวกเขาว่าพวกเขาทำไม่ได้
พวกเขาไม่กล้ายอมรับพวกคุณในฐานะคน
และคุณต่อสู้เพื่อพวกเขามาแล้ว
คุณสู้เพื่อพวกเขามาแล้ว
ฉันจะต่อสู้เพื่อพวกคุณ
การอุทิศตัวให้พระอาจารย์
การอุทิศให้กับการสร้างเมืองนั้นในป่า
ทำให้บางคน
อนุญาตให้ชีลา
นำพวกเขาไปในทางที่ผิด
และทำสิ่งที่ไม่ควรทำ
ตอนนี้แทนที่จะ
พยายามใช้เล่ห์กลหาทางออก หรือส่งเสียงดังเพื่อให้คนฟัง
หรือใช้ความรุนแรงเพื่อให้ได้สิ่งที่ต้องการ
ตอนนี้มันต่างไป
ตอนนี้มีการพูดว่าจะฆ่าคนเพื่อให้ได้สิ่งที่ต้องการ
เพื่อให้พวกเขาหลีกทางให้
ฉันกลั้นหายใจและหวังว่านั่นไม่ใช่เรื่องจริง
มีความมืดในตัวเราทุกคน เราทุกคนมีด้านมืด
นั่นเป็นธรรมชาติของการเป็นมนุษย์
แต่ไม่ได้ทำให้คุณเป็นคนเลว